КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республикалöн гарантийнöй фонд»**

**восьса акционер котыр йылысь**

«Коми Республикаын ичöт да шöр предпринимательство сöвмöдöмын öткымын юалöм йылысь» Коми Республикаса Оланпаслöн 2 статьяын 2 юкöнса 11 пункт серти сы могысь, медым ичöт да шöр предпринимательство субъектъяс да ичöт да шöр предпринимательство субъектъяслы, кодъяслöн абу тырвыйö ас эмбур, отсöг сетан инфраструктура организацияяс вермисны босьтны кредитнöй организацияясысь кредитъяс, Коми Республикаса Правительство шуис:

1. Сöгласитчыны Коми Республикаса экономика сöвмöдан министерстволöн вöзйöмкöд сы йылысь, медым лöсьöдны 47 600 000 (нелямын сизим миллион да квайтсё сюрс) шайт мында уставнöй капиталöн «Коми Республикалöн гарантийнöй фонд» восьса акционер котыр Коми Республикалы котырлöн уставнöй капиталын 78,99 (сизимдас кöкъямыс дзонь да öкмысдас öкмыс сёöд) прöчент мында пайöн участвуйтöмöн.

2. Тшöктыны Коми Республикаса эмбур агентствоöс Коми Республика нимсянь лоны «Коми Республикалöн гарантийнöй фонд» восьса акционер котырöн участвуйтысьöн да сетны «Коми Республикалöн гарантийнöй фонд» восьса акционер котырлöн уставнöй фондö 2010 во вылö Коми Республикаса республиканскöй бюджетын индöм тшöт весьтö 37 600 000 (комын сизим миллион да квайтсё сюрс) шайт, мый сетсьö ичöт да шöр предпринимательстволы, тшöтш крестьянин (фермер) овмöсъяслы, гоударствосянь отсöг сетöм вылö Россия Федерацияса субъектъяслöн бюджетъяслы субсидияясöн федеральнöй бюджетысь сьöм тшöт весьтö.

3. Тайö шуöмсö олöмö пöртöм бöрся видзöдны Коми Республикаса Юралысьöс вежысь А.А. Буровлы.

4. Лыддьыны вынтöмöн «Коми Республикалöн гарантийнöй фонд» восьса акционер котыр йылысь» Коми Республикаса Правительстволысь 2010 во моз тöлысь 23 лунся 265 №-а шуöм.

Коми Республикаса Юралысь В.Гайзер

Сыктывкар

2010 вося йирым тöлысь 4 лун

334 №

Исакова 1 557 пас